Oberta la convocatòria de subvencions al comerç i associacions de comerciants de Sagunt per un import de 46.000 euros
03 d’octubre 2019

![Imagen 1](/media/lmtdabl3/89_c_comercios-sagunto-10.jpg)![Imagen 2](/media/wn1juopi/89_c_comercios-sagunto-1.jpg)

La regidoria de Comerç i Mercats informa de l'obertura de la convocatòria de subvencions al comerç i a les associacions de comerciants de Sagunt. Després de la publicació en el Butlletí Oficial de la Província de València, el termini de presentació de sol·licituds estarà obert fins al dissabte 2 de novembre de 2019.

  

El 13 de setembre de 2019 es va aprovar la convocatòria de les subvencions per a la realització d'activitats de promoció dirigida a la dinamització del comerç local de Sagunt durant l'exercici 2019, a través d'un acord de la Junta Govern a proposta de la regidora de Comerç i Mercats, Gloria Parra.

  

Esta convocatòria contempla dos línies d'actuació amb una dotació pressupostària total de 26.600 €. La primera va dirigida al ‘Foment d'activitats de promoció comercial’, dotada amb 16.000 € i destinada a donar suport a totes aquelles actuacions dutes a terme per les associacions de comerciants per a dinamitzar el comerç de proximitat mitjançant la pràctica d'activitats relacionades amb campanyes promocionals amb la finalitat de promocionar la venda directa, fidelitzar clients i atraure consumidors; animació comercial en nuclis urbans; decoració i animació en zones comercials; i promoció i publicitat del comerç associat.

  

La segona línia d'actuació és la referent a ‘Fires comercials’, amb una consignació pressupostària de 10.600 €, dirigida a afavorir el coneixement i difusió del comerç de la ciutat i afavorir l'intercanvi entre consumidors i comerços.

  

Per a la primera línia de ‘Foment d'activitats de promoció comercial’, s'assignaran 1.202,02 € a cada sol·licitant i la resta de l'aportació econòmica es repartirà entre totes les entitats associatives que hagen sol·licitat tal subvenció en proporció a la puntuació obtinguda en la valoració dels mèrits aportats per estes entitats, no podent superar l'import d'esta subvenció el 50% del cost de l'activitat subvencionada.

  

En el supòsit de la segona línia, per a ‘Fires comercials’, l'import de la subvenció a concedir es realitzarà mitjançant prorrateig del crèdit disponible entre la puntuació obtinguda per cada entitat en la valoració dels mèrits aportats per estes, no podent superar l'import d'esta subvenció el 50% del cost de l'activitat subvencionada.

  

D'altra banda, també es convoquen les subvencions per a ‘Creació i consolidació del comerç local’, per import de 20.000 €, que van destinades a donar suport a projectes com a implantació de nous establiments comercials; renovació de la imatge dels establiments comercials preexistents; relleu generacional. Les quanties màximes per a concedir per projecte són les següents: implantació de nous establiments comercials, 5.000 €; renovació de la imatge dels establiments comercials preexistents, 5.000 €; relleu generacional, 8.000 €. Per a esta línia de subvenció, els comerços que estiguen interessats a sol·licitar-les podran presentar una instància de forma electrònica fins al dissabte 30 de novembre de 2019.

  

Per a la regidora Gloria Parra, esta és una iniciativa duta a terme per l’Equip de Govern que té com a finalitat “**donar suport a les actuacions de les associacions de comerciants del municipi per a dinamitzar el comerç de proximitat i, sobretot, per a incentivar i donar suport a la creació de nous establiments comercials a la nostra ciutat**”. A més, Parra ha destacat que “**millora la competitivitat de les ja existents, ja que és de summa importància per a este Equip de Govern potenciar l'activitat econòmica del nostre municipi en el qual juga un paper molt important i primordial el xicotet comerç de Sagunt i del Port de Sagunt**”.

*   [](http://www.facebook.com/sharer.php?u=https://aytosagunto.es/va/actualitat/oberta-la-convocatoria-de-subvencions-al-comerc-i-associacions-de-comerciants-de-sagunt-per-un-import-de-46-000-euros/ "Facebook")
*   [](http://twitter.com/share?url=https://aytosagunto.es/va/actualitat/oberta-la-convocatoria-de-subvencions-al-comerc-i-associacions-de-comerciants-de-sagunt-per-un-import-de-46-000-euros/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/oberta-la-convocatoria-de-subvencions-al-comerc-i-associacions-de-comerciants-de-sagunt-per-un-import-de-46-000-euros/ "Linked In")
*   [](mailto:?body=https://aytosagunto.es/va/actualitat/oberta-la-convocatoria-de-subvencions-al-comerc-i-associacions-de-comerciants-de-sagunt-per-un-import-de-46-000-euros/)